Karlovačka pivovara na tržište izlazi s novim brendom, svijetlim pivom Sokol, najavljeno je na današnjoj konferenciji u sjedištu pivovare.



– Sokol je novo svijetlo pivo u našem asortimanu, koje karatkerizira odličan okus, visoka kvaliteta sastojaka i iznimna pitkost. To je pivo ugodne gorčine s 4,6 posto alkohola, idealno na kraju uspješno obavljenog posla, ili za užitak u trenucima predaha. Namijenjeno je svim potrošačima koji žele kvalitetan proizvod pri dostupnoj cijeni – rekao je predsjednik uprave Karlovačke pivovare Alexander Gerschbacher. proizvod pri dostupnoj cijeni”. Sokol je od sredine veljače dostupan u povratnoj staklenoj boci od pola litre.



Nakon što je predstavio novi brend te se osvrnuo na proteklu godinu, Gerschbacher je najavio da nakon deset godina uspješnog poslovanja kao dio kompanije HEINEKEN, Karlovačka pivovara d.o.o. u predstojećem periodu planira preuzimanje naziva Heineken Hrvatska d.o.o., time i formalno potvrđujući pripadnost ovom vodećem europskom proizvođaču piva koji posluje u 71 zemlji svijeta te u svom portfelju ima više od 200 međunarodnih, regionalnih, lokalnih i specijalnih piva i jabučnih alkoholnih cidera te zapošljava oko 80000 zaposlenika diljem svijeta.

– Preuzimanje imena HEINEKEN biti će logičan nastavak poslovanja unutar vodećeg proizvođača piva u Europi. Kroz Europe. Promjena u imenu kompanije neće ni na koji način utjecati na poslovanje pivovare ili na budućnost našeg najpoznatijeg brenda, Karlovačkog piva na čijoj tradiciji ćemo nastaviti graditi uspjeh. Srce pivovare i dalje ostaje u Karlovcu, položaju od strateške važnosti za kompaniju nastavljajući tradiciju te snažnu integraciju i prisutnost u tom gradu kao i u cijeloj županiji – rekao je Alexander Gerschbacher.

>> Karlovačko crno – novi član portfelja Karlovačke pivovare